Együttes javaslat A TANÁCS RENDELETE a szíriai helyzetre tekintettel korlátozó intézkedések meghozataláról szóló 36/2012/EU rendelet módosításáról /* JOIN/2014/037 final - 2014/0323 (NLE) */





INDOKOLÁS (1) A szíriai helyzetre tekintettel korlátozó intézkedések meghozataláról szóló, 2012. január 18-i 36/2012/EU tanácsi rendelet hatályba léptette a 2011/782/KKBP tanácsi határozatot[1]. A 2012/739/KKBP tanácsi határozat[2] hatályon kívül helyezte a 2011/782/KKBP határozatot és annak helyébe lépett. A 2012/739/KKBP határozat 2013. június 1-jén hatályát veszítette. A határozat helyébe a 2013/255/KKBP határozat lépett, amely 2014. június 1-jéig alkalmazandó. (2) A XXX-i 2014/XXX/KKBP tanácsi határozat módosította a 2013/255/KKBP tanácsi határozatot, hogy Szíriával szemben további, különösen a sugárhajtómű-üzemanyagra és bizonyos üzemanyagadalékokra vonatkozó korlátozó intézkedésekről rendelkezzen. (3) Ezen intézkedések végrehajtásához az Unió további fellépése szükséges. Az Unió külügyi és biztonságpolitikai főképviselője és az Európai Bizottság javaslatot tesz a 36/2012/EU rendelet ennek megfelelő módosítására. 2014/0323 (NLE) Együttes javaslat A TANÁCS RENDELETE a szíriai helyzetre tekintettel korlátozó intézkedések meghozataláról szóló 36/2012/EU rendelet módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 215. cikkére, tekintettel a Szíriával szembeni korlátozó intézkedésekről szóló, 2013. május 31-i 2013/255/KKBP tanácsi határozatra[3], tekintettel az Unió külügyi és biztonságpolitikai főképviselője és az Európai Bizottság együttes javaslatára, mivel: (1) A 36/2012/EU tanácsi rendelet[4] hatályba lépteti a 2013/255/KKBP határozatban rögzített legtöbb intézkedést. (2) A Tanács 2014. november ...-án/-én elfogadta a 2013/255/KKBP határozat módosításáról szóló 2014/.../KKBP határozatot, hogy megakadályozza a sugárhajtómű-üzemanyag és adalékok értékesítését, szállítását, átadását vagy kivitelét – függetlenül attól, hogy azok az Unióból származnak-e – bármilyen szíriai személy, szervezet vagy szerv részére, vagy Szíriában történő felhasználás céljára. (3) Továbbá meg kell tiltani a sugárhajtómű-üzemanyag és adalékok szíriai vagy Szíriában történő felhasználás céljára való értékesítésével, szállításával, átadásával vagy kivitelével kapcsolatos finanszírozás vagy pénzügyi segítség – a pénzügyi származtatott műveleteket is ideértve –, valamint biztosítás és viszontbiztosítás nyújtását bármilyen szíriai személy, szervezet vagy szerv részére, vagy Szíriában történő felhasználás céljára. (4) A rendeletnek a szabályok kijátszása elleni omnibusz-rendelkezést kell tartalmaznia, amely előírja, hogy tilos az olyan tevékenységekben való tudatos és szándékos részvétel, amelyeknek célja vagy hatása e rendelet rendelkezéseinek megkerülése. (5) Ezek az intézkedések a Szerződés hatálya alá tartoznak, ennélfogva – különösen annak biztosítása érdekében, hogy a gazdasági szereplők valamennyi tagállamban egységesen alkalmazzák azokat – végrehajtásukhoz uniós szintű fellépés szükséges. (6) A 36/2012/EU rendeletet ezért ennek megfelelően módosítani kell, ELFOGADTA EZT A RENDELETET: 1. cikk A 36/2012/EU rendelet a következőképpen módosul: 1. A szöveg a következő 8a. cikkel egészül ki: „8a. cikk (1) Tilos: a) a VIII. mellékletben felsorolt sugárhajtómű-üzemanyag és üzemanyagadalékok közvetlen vagy közvetett értékesítése, szállítása, átadása vagy kivitele bármilyen szíriai személy, szervezet vagy szerv részére, vagy Szíriában történő felhasználás céljára; b) a VIII. mellékletben felsorolt sugárhajtómű-üzemanyag és üzemanyagadalékok értékesítésével, szállításával, átadásával vagy kivitelével kapcsolatos finanszírozás vagy pénzügyi segítség – a pénzügyi származtatott műveleteket is ideértve –, valamint biztosítás és viszontbiztosítás nyújtása bármilyen szíriai személy, szervezet vagy szerv részére, vagy Szíriában történő felhasználás céljára; c) a VIII. mellékletben felsorolt sugárhajtómű-üzemanyag és üzemanyagadalékok értékesítésével, szállításával, átadásával vagy kivitelével kapcsolatos közvetítői szolgáltatás nyújtása bármilyen szíriai személy, szervezet vagy szerv részére, vagy Szíriában történő felhasználás céljára. (2) A VIII. melléklet tartalmazza a sugárhajtómű-üzemanyagot és a kifejezetten kerozin sugárhajtómű-üzemanyaghoz kidolgozott üzemanyagadalékokat. (3) Az (1) bekezdéstől eltérve, a III. mellékletben felsorolt honlapokon feltüntetett hatáskörrel rendelkező tagállami hatóságok az általuk megfelelőnek tartott feltételekkel engedélyezhetik a VIII. mellékletben felsorolt sugárhajtómű-üzemanyag és üzemanyagadalékok értékesítését, szállítását, átadását vagy kivitelét, annak megállapítását követően, hogy a sugárhajtómű-üzemanyag és üzemanyagadalékok: a) Szíriában az Egyesült Nemzetek Szervezete vagy a nevében eljáró szervek által történő segítségnyújtáshoz vagy annak megkönnyítéséhez humanitárius célokból szükségesek, így például a segítségnyújtást vagy annak megkönnyítését szolgálják, ideértve az egészségügyi felszerelések, az élelmiszer, a humanitárius munkát végző személyek és a kapcsolódó segítségnyújtás helyszínre juttatását, vagy Szíriából vagy Szírián belül történő evakuáláshoz szükségesek; b) kizárólag Szíriában belül működő polgári repülőgépek működtetését szolgálják. (4) Az érintett tagállamok az e cikk alapján kiadott valamennyi engedélyről négy héten belül tájékoztatják a többi tagállamot és a Bizottságot. (5) Az (1) bekezdésben foglalt tilalom nem alkalmazandó a VIII. mellékletben felsorolt, kizárólag Szírián belül található repülőterekre érkező vagy onnan induló vagy Szírián áthaladó polgári repülőgépek által használt sugárhajtómű-üzemanyagra és üzemanyagadalékokra.” 2. A szöveg a következő 27 a. cikkel egészül ki: „27 a. cikk (1) Tilos az olyan tevékenységekben való tudatos és szándékos részvétel, amelyeknek célja vagy hatása e rendelet rendelkezéseinek megkerülése.” 3. E rendelet mellékletének szövege a 36/2012/EU rendelet VIII. mellékleteként kerül beillesztésre. 2. cikk Ez a rendelet az Európai Unió Hivatalos Lapjában való kihirdetését követő napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. a Tanács részéről az elnök [1] A Tanács 2011. december 1-jei 2011/782/KKBP határozata a Szíriával szembeni korlátozó intézkedésekről és a 2011/273/KKBP határozat hatályon kívül helyezéséről (HL L 319., 2011.12.2., 56. o.). [2] A Tanács 2012. november 29-i 2012/739/KKBP határozata a Szíriával szembeni korlátozó intézkedésekről és a 2011/782/KKBP határozat hatályon kívül helyezéséről (HL L 330., 2012.11.30., 21. o.). [3] HL L 147., 2013.6.1., 14. o. [4] A Tanács 2012. január 18-i 36/2012/EU rendelete a szíriai helyzetre tekintettel korlátozó intézkedések meghozataláról és a 442/2011/EU rendelet hatályon kívül helyezéséről (HL L 16, 2012.1.19., 1.o.). „VIII. MELLÉKLET A 8a. cikkben említett sugárhajtómű-üzemanyag és üzemanyagadalékok Szám || Leírás || KN-kód (1) Kopogásgátló adalékanyagok, például ólomtetraetil Ólomtetraetil-alapú kopogásgátló szerek Más ólomvegyület-alapú kopogásgátló szerek Más kopogásgátló szerek || 3811 11 10 3811 11 90 3811 19 00 (2) Antioxidánsok Kenőolaj-adalékokban használt antioxidánsok: – antioxidánsok kőolaj-tartalommal: – más antioxidánsok: Antioxidánsok más, azonos céllal ásványolajként használt folyadékokhoz: || 3811 21 00 3811 29 00 3811 90 00 (3) Antisztatizáló adalékok Antisztatizáló adalékok kenőolajokhoz: – kőolaj-tartalommal: – más: Antisztatizáló adalékok más, azonos céllal ásványolajként használt folyadékokhoz: || 3811 21 00 3811 29 00 3811 90 00 (4) Korróziógátlók Korróziógátlók kenőolajokhoz: – kőolaj-tartalommal: – más: Korróziógátlók más, azonos céllal ásványolajként használt folyadékokhoz: || 3811 21 00 3811 29 00 3811 90 00 (5) Az üzemanyag-ellátó rendszer jegesedését gátló készítmények (jegesedésgátló adalékok) Jegesedésgátló adalékok kenőolajokhoz: – kőolaj-tartalommal: – más: Jegesedésgátló adalékok más, azonos céllal ásványolajként használt folyadékokhoz: || 38112100 38112900 38119000 (6) Féminaktivátorok Féminaktivátorok kenőolajokhoz: – kőolaj-tartalommal: – más: Féminaktivátorok más, azonos céllal ásványolajként használt folyadékokhoz: || 3811 21 00 3811 29 00 3811 90 00 (7) Biocid adalékok Biocid adalékok kenőolajokhoz: – kőolaj-tartalommal: – más: Biocid adalékok más, azonos céllal ásványolajként használt folyadékokhoz: || 3811 21 00 3811 29 00 3811 90 00 (8) Termikusstabilitás-növelő adalékok Termikusstabilitás-növelő kenőolajokhoz: – kőolaj-tartalommal: – más: Termikusstabilitás-növelő más, azonos céllal ásványolajként használt folyadékokhoz: || 3811 21 00 3811 29 00 3811 90 00 (9) Sugárhajtómű-üzemanyag (kerozinon kívüli): Benzin típusú sugárhajtómű-üzemanyag (könnyűpárlatok) Kerozinon kívüli (középpárlatok) || 2710 12 70 2710 19 29 (10) Kerozin típusú sugárhajtómű-üzemanyag (középpárlatok) || 2710 19 21 (11) Kerozin típusú sugárhajtómű-üzemanyag biodízellel[1] keverve || 2710 20 90” [1] feltéve, hogy még mindig legalább 70 tömegszázalék kőolajat vagy bitumenes ásványokból nyert olajat tartalmaz